વડોદરા : સોહરાબુદ્દીન એન્કાઉન્ટર કેસમાં લાંબો સમય જેલવાસ ભોગવી આવેલા પૂર્વ આઇ.પી.એસ ડી.જી વણજારાએ વડોદરા શહેરની મુલાકાત લીધી હતી. પત્રકારો સાથેની વાતચીતમાં તેણે વાતવાતમાં રાજકારણમાં પ્રવેશનાં સંકેતો આપ્યા હતા. સાથે જ વડોદરામાંથી જ પોતાની નવી ઇનિંગની શરૂઆત કરશે તેવા સંકેતો પણ આપ્યા હતા. ગુજરાત અસ્મિતા મંચ દ્વારા આયોજીત એક રેલીમાં ભાગ લેવા માટે વણઝારા વડોદરા આવ્યા હતા.